
DIN MINUNILE SFÂNTULUI MINA 





Este o carte scrisă de noi, adică sunt cuprinse mai multe 
mărturii, în principal ale fraţilor de la Bisericuţă, despre 
minunile pe care le-a săvârşit Sf. Mare Mucenic Mina în 
viaţa lor. Deci minuni din zilele noastre, petrecute cu cei 
de lângă noi, minuni care întăresc în credinţă şi îndeamnă 
la a dori prietenia sfinţilor. Cartea a apărut acum câţiva 
ani şi credem că se cere o continuare, căci Sfântul nu își 
opreşte niciodată lucrarea şi sunt destui care au de 
mărturisit despre aceasta. 


SI xp 
"se. 





ANUNTURI 


* Mai mulţi prunci de la Bisericuţă au primit sau vor primi 
zilele acestea Sf. Taină a Botezului, adăugându-se şi 
întărind prin curăţia şi nevinovăția lor Biserica. Este 
vorba de: Lazăr, al treilea copil al lui Iosif dr. şi al Mariei; 
Codruța, al doilea copil al Ecaterinei și al lui Emanuel; 
Anastasia, al treilea al soţilor Alin şi Cristina. Cât încă se 
mai nasc copii, avem nădejde că, pentru ei, Dumnezeu ne 
va mai da vreme. Să îi punem înaintea lui Dumnezeu 
atunci când Îi cerem mila! 


« Săptămâna trecută s-a săvârşit la  Bisericuţă 
rugăciunea în caz de molime, pentru izbăvirea celor 
bolnavi dintre noi şi păzirea tuturor de această boală. Am 
fost îndemnați să continuăm rugăciunea fiecare la casa lui 
şi să Jertfim două ore din odihna nopţii, citind Psaltirea şi 
spunând Rugăciunea inimii. Nădăjduim ca aceasta să se 
facă de acum în fiecare săptămână, spre uşurarea şi 
întărirea tuturor. 


CATISMA j NTIIA 


PSALMUL 4 


Un psalm al lui Da 
vid. nescris deas, 
upra la evrei, 


Ci în legea Dom I egea 
E Cugeta ziua şi isi "pR a 
33 Pi va fi ca un pom răsă 
Y ădi 

p Ie rodul său va da la val Aa 
r ti cădea, și toate cite va face ște Aa 
aia a aicredincioșii, nu sînt așa! ci 

1 spulberă vintul de pe fața pămin- 


Au se vor ridi necredincioșii 
tsi în sanul deep ln 

OAOCUI ÎMPASATUL DAVID 


ȘTIRI 





« A trecut la Domnul părintele Varlaam Almăjanu, 
stareţul Mănăstirii Partoş 


Padre, cum îi spunea fiii duhovniceşti, a murit luni 
noaptea, în urma infectării cu noul coronavirus. 
Mitropolia Banatului a descris suferința părintelui din 
ultimele 18 zile precum o „liturghie a crucii pe care a 
slujit-o în spital, însoţit de rugăciunile, nădejdile şi 
lacrimile sutelor de credincioşi care l-au respectat, prețuit 
şi iubit din adâncul sufletului”. Starețul Mănăstirii Partoş 
a fost foarte apreciat de cei din zonă, mai ales pentru 
bunătatea sa, dar şi pentru activităţile filantropice şi 
educaţionale pe care le desfăşura. Basilica.ro 


+ S-a încheiat deminarea pe malul Iordanului, 
schitul românesc va fi restaurat 


Reprezentanţii Patriarhiei Române la Locurile Sfinte 
speră ca în curând să poată merge cu specialişti la schitul 
românesc pentru a demara proiectul de reabilitare a 
Așezământului Românesc de la Iordan. Regiunea se află 
chiar în proximitatea locului botezului Domnului. Acolo a 
slujit Sfântul Ioan Iacob. In urma conflictului armat din 
anul 1967, biserica Schitului Românesc şi clădirea care 
adăpostea chiliile vieţuitorilor au fost deteriorate, 
devenind nelocuibile. Incepând cu anul 1970, accesul 
persoanelor în zonă a fost interzis. La jumătatea anului 
trecut, reprezentanţii Patriarhiei Române la Locurile 
Sfinte au reuşit să pătrundă în biserica schitului. Au găsit 
catapeteasma fără icoane, uşile dărâmate, iar turla 
centrală căzută în interiorul bisericii. Basilica.ro 


+ Plâng icoanele în America 


De marţi, 3 noiembrie, o poză a părintelui Efrem din 
Arizona a început să izvorască lacrimi. Cel care o deţine a 
mărturisit că a avut un vis în care părintele Efrem i-a spus 
cîteva cuvinte: Copiii mei, întoarceţi-vă la pocăință. 
Întru rugăciune. Chemaţi-L pe Dumnezeu şi vorbiţi cu EL. 
La fel şi cu Maica Sa. Sunt foarte puţini cei care se roagă, 
iar cei care fac pocăință — şi mai puţini. 





Aşteptăm întrebările, sugestiile şi eventualele colaborări 
pe adresa revista.maximina(e gmail.com 


sau la tel. 0734.194.372. 
Mulţumim tuturor pentru rugăciuni şi ajutor financiar. 





MAXIMINA 





+ Foaie ortodoxă pentru suflet 


BUCURĂ-TE, SFINTE MARE 
MUCENICE MINA, 
MULT PATIMITORULE! 





Se cuvine ca şi în aceste pagini să punem la loc de cinste 
pe unul dintre cei doi ocrotitori ai Bisericuţei noastre, pe 
care îl vom prăznui în chip deosebit în această 
săptămână, în 11 noiembrie. Am fost tentaţi să scriem — 
ca în fiecare an. Dar anul acesta nu este ca fiecare an. 
Poate, din cauza bolii sau a restricţiilor, mulţi nu vom 
putea fi părtaşi fizic la sărbătoarea Sf. Mina. Insă cu toţii 
ne vom sili să aducem sfântului un semn cât de mic din 
dragostea noastră. Și poate, tocmai pentru că începe iar 
să ne fie îngrădită viața şi pentru că ni se dă din nou 
prilej de mântuire, prin retragerea mai mult în casele 
noastre, îl vom urma pe Sf. Mina, cel care s-a retras în 
munţi ca să se curețe de patimi şi să se gătească de 
mărturisirea lui Hristos. 


Am adunat în acest număr câteva mărturii despre Sfântul 
nostru. Dintre ele, vom începe cu informaţii mai puţin 
cunoscute despre viaţa sa, păstrate prin tradiţie în locul 
său de naștere, Egipt, sau adunate de unul dintre ierarhii 
Bisericii Ortodoxe din Grecia. 


Despre Sf. Mina se ştie că s-a născut în Egipt, într-o 
familie creştină, părinţii săi numindu-se Eudoxiu şi 
Eufimia, tatăl având o funcţie importantă la conducerea 
provinciei. În timpul  uneisărbători închinate 
Maicii Domnului,  Eufimia s-a  rugatcu lacrimi 
Preasfintei Născătoare de Dumnezeu să-i dăruiască un 
copil, iarla sfârşitul rugăciunii sale s-a auzit dinspre 
icoană: „Amin”. Câteva luni mai târziu, avea să se nască 

binecuvântatul copil Mina, nume derivat de la cuvântul 
auzit de mama sa. Tatăl i-a murit pe când el avea 11 ani, 
iar mama pe când avea 14 ani. La 15 ani, Sf. Mina s-a 
înrolat în armata romană. 


În felul acesta şi-a părăsit patria şi a ajuns în Kotieo, din 
regiunea Frigia - Asia Mică (astăzi Turcia). Acolo a luat 
parte la diferite bătălii şi s-a distins prin bărbăţia sa. Era 
aşadar soldat şi astfel este şi zugrăvit în icoane. Din acest 
motiv şi soldaţii îl au ocrotitor. Dar nu a rămas în armată. 
Deşi putea să rămână şi să ajungă la demnități înalte din 
pricina aprecierii pe care o nutreau faţă de el superiorii 
săi, cu toate acestea, a părăsit armata. Se scârbise de viaţa 
idolatră pe care o trăiau toţi în jurul său şi nu mai suporta 
să vadă dominând rătăcirea idolilor. 


S-a retras într-un munte înalt cu peşteri. Acolo s-a aşezat 
şi s-a nevoit cu post aspru şi cu rugăciune ca să se 
curăţească pe sine de patimi. Studia Scripturile, în mod 
deosebit Psaltirea, plângea şi suspina. În felul acesta şi-a 
întărit credinţa în Hristos şi s-a umplut de râvnă 
împotriva idolilor. Dar nu s-a mulţumit cu atât. De ce? 
Sufletul omenesc este o taină. Nu s-a mulţumit cu 
muntele. Ceva ca o scânteie, ca un foc, nu-l lăsa să se 
liniştească. Ce era acest ceva? Era acelaşi ceva care-l 
chinuia şi pe Sfântul Cosma Etolianul şi îl făcuse să-şi 
părăsească mănăstirea şi să coboare în societate pentru a 
propovădui cuvântul lui Dumnezeu. Iubirea faţă de 
fraţi, aceasta îl marcase şi pe Sfântul Mina. 


A coborât în lume, unde avea loc o groaznică prigoană 
împotriva creştinilor, spunând precum proorocul Isaia: 
„Căutat am fost de cei ce nu întrebau de Mine, găsit am 
fost de cei ce nu Mă căutau”. Cu îndrăzneală a stat 
înaintea ighemonului şi a altor idolatri şi şi-a mărturisit 
credinţa în Hristos. Imediat l-au prins şi l-au supus la 
chinuri înfricoşătoare. L-au bătut. I-au frecat rănile cu 
gheme de păr aspru. L-au ars cu fierul înroşit în foc. L-au 
rănit peste tot trupul, târându-l fără milă deasupra 
brusturilor. Astfel fiind rănit, în cele din urmă l-au 
decapitat. Sfintele sale moaşte au fost luate de creştini şi 
duse în patria sa, în Egipt. Acolo, în timp ce împărăţea 
Marele Constantin, iar Arhiepiscop al Alexandriei era 
Marele Atanasie, a fost zidită prima biserică, toată din 
marmură, (împreună cu mai multe construcţii, un 
adevărat oraş) în cinstea Sfântului Mina, unde s-au făcut 
nenumărate minuni şi unde era un neîntrerupt pelerinaj. 
Aceasta este biserica unde s-au făcut minunile despre care 
citim în acatistul sfântului. 


Biserica (şi toate construcţiile adiacente) a fost 
vandalizată de arabi în sec. al IX-lea, aceştia interzicând 
pelerinajele. Există mărturii din sec. al XII-lea că trupul 

Sf. Mina era încă îngropat acolo şi făcea multe minuni 
celor care veneau să se închine. În sec. al XX-lea, moaştele 
sale, care au călătorit mult în decursul timpului, au fost 
aşezate în mănăstirea zidită în apropierea oraşului de 
marmură (lângă Alexandria), acolo unde încă acum o 
săptămână se mai putea merge în pelerinaj. 





__ CUVÂNT FRUMOS AL 
SFANTULUI IOAN GURA DE AUR 
DESPRE MUCENICI 


Nimeni dintre oameni nu L-a iubit aşa de mult pe 
Hristos ca mucenicii. Măreţia bunătăţilor gătite 
mucenicilor covârşeşte cuvântul si mintea. Mucenicii 
suferă într-o clipeală de timp dureri cumplite şi 
nesuferite; dar după izbăvirea de aici se urcă la ceruri, 
mergând înaintea lor îngerii, îngerii şi arhanghelii nu se 
ruşinează de ei, ci doresc să facă totul pentru ei, pentru că 
şi aceia au dorit să sufere toate pentru Stăpânul lor 
Hristos. 


Când mucenicii se urcă la cer, toate acele sfinte puteri 
aleargă împreună cu ei. Dacă atunci când sosesc în oraş 
atleți străini, tot poporul se revarsă de pretutindeni şi, 
înconjurându-i, examinează cu atenţie vigoarea 
mădularelor lor, cu cât mai mult, când urcă la ceruri atleţii 
evlaviei, vor alerga împreună îngerii şi se vor revărsa de 
pretutindenea toate puterile cele de sus ca să le examineze 
cu atenţie rănile. Şi-i primesc şi-i îmbrăţişează pe toţi cu 
multă bucurie, ca pe nişte viteji, care se întorc de la luptă 
cu multe trofee şi victorii. După aceea îi duc cu mult alai 
la Împăratul cerurilor, la scaunul acela plin de multă 
slavă, unde sunt Heruvimii si Serafimii. 


După ce ajung acolo şi după ce se închină Celui care stă pe 
scaun, mucenicii se bucură de mai multă primire decât de 
la îngeri si de la arhangheli. Domnul nu-i primeşte ca pe 
robi (deşi şi aceasta este cea mai mare cinste şi nu se poate 
găsi alta asemenea ei), ci ca pe prieteni ai Lui. Căci zice 
Domnul: „Voi sunteţi prietenii mei!” Şi pe bună dreptate, 
căci El iarăşi spune: „Mai mare dragoste decât aceasta 


nimeni nu are ca cineva să-şi pună sufletul pentru 
prietenii lui”. Aşadar, de vreme ce mucenicii au arătat cea 
mai mare dragoste, Domnul îi primeşte, iar ei se bucură 
de slava de acolo, se unesc cu cetele îngereşti şi iau parte 
la cântările cele de taină. Căci dacă atunci când erau în 
trupuri, luau parte în timpul împărtăşirii Tainelor, 
cântând împreună cu Heruvimii cântarea cea întreit 
sfântă, cu atât mai mult acum sunt părtași la acele cântări 
de bucurie. 


Nu doriţi oare acum mucenicia? Nu vă pare rău oare că 
acum nu mai este timp de mucenicie? Cu toate acestea să 
ne purtăm ca în timp de mucenicie. Ei au disprețuit viaţa; 
tu disprețuiește desfătarea. Ei au aruncat în foc trupurile; 
tu aruncă banii în mâinile săracilor. Ei au călcat peste 
cărbuni; tu stinge flacăra poftei. Împovărătoare sunt 
acestea, dar şi folositoare. Nu te uita la greutăţile de acum, 
ci la bunătăţile viitoare; nu la patimi, ci la premii; nu la 
nevoinţe, ci la cununi; nu la sudori şi suferinţe, ci la 
răsplătiri; nu la focul care arde, ci la împărăţia care stă 
înainte; nu la muncitorii care stau împrejur, ci la Hristos 
care încununează. 


Cea mai bună metodă şi cea mai uşoară cale către virtute 
este a nu te uita numai la osteneli, ci la biruinţele unite cu 


ostenelile: nu te uita la ele în chip separat. Aşadar când vei 
voi să dai milostenie, nu te uita la cheltuiala banilor, ci la 
strângerea dreptăţii. „Risipit-a, dat-a săracilor, dreptatea 
lui rămâne în veacul veacului”. Nu te uita la bogăţia care 
se deşartă, ci uită-te la vistieria care creşte. Dacă vei posti, 
nu te gândi la traiul rău care vine din post, ci la odihna 
care răsare din traiul cel rău. Dacă vei priveghea rugându- 
te, nu te uita la oboseala care vine din priveghere, ci 
gândeşte-te la credinţa care răsare din rugăciune. 





Tot astfel fac şi soldaţii; nu se uită la răni, ci la răsplăţi; nu 
la junghieri, ci la victorii; nu la morţii care cad, ci la 
vitejii încununaţi. Aşa fă şi tu; gândeşte-te ce lucru 
bun este ca în adâncul nopţii, când toţi oamenii, 
fiarele şi dobitoacele dorm, când totul este cuprins de o 
linişte adâncă, atunci numai tu să fii treaz şi să stai 
de vorbă cu încredere cu Stăpânul de obşte al 
tuturor! Imi vei spune poate: dar somnul este dulce! 
Nimic însă nu-i mai dulce decât rugăciunea! Dacă vei 
vorbi cu EI îndeosebi, vei putea săvârşi multe, căci atunci 
nimeni nu te supără, nimeni nu te îndepărtează de la 
rugăciune ; şi timpul îţi este într-ajutor ca să dobândeşti 
ceea ce vrei. Când eşti culcat pe aşternut moale şi te 
leneveşti să te scoli şi te întorci pe partea cealaltă, 
gândeşte-te la mucenicii care au stat pe grătar de fier. N- 
aveau sub ei aşternut, ci dedesubtul lor erau aşternuţi 
cărbuni aprinşi! 


Să zugrăvim dar pe latul inimii noastre muncile 
mucenicilor. Și după cum cei care înfrumuseţează 
casele lor, le împodobesc peste tot cu zugrăveli înflorite, 
tot astfel şi noi pe pereţii minţii noastre să zugrăvim 
muncile mucenicilor. Să zugrăvim în suflet pe cei care au 
fost aşezaţi pe tigăi de fript, pe cei care au fost întinşi pe 
cărbuni aprinşi, pe cei aruncaţi în căldări de fiert, pe cei 
înecaţi în mare, pe cei strujiţi, pe cei întinşi pe roată, pe 
cei aruncaţi în prăpastie, pe cei care s-au luptat cu fiarele 
sălbatice, pe cei aruncaţi în râpe adânci şi, în sfârşit, pe cei 
care şi-au sfârşit viaţa aşa cum fiecare a avut parte, ca prin 
felurimea acestei picturi, făcându-ne strălucitoare casa 
noastră, să o facem locaş potrivit Împăratului cerurilor. 

Scaunele, Domniile, Începătoriile, Stăpâniile, Puterile şi 
Heruvimii cei cu ochi mulţi; Ţie Îţi stau împrejur Serafimii 
cei cu câte şase aripi... cântare de biruinţă cântând, 
strigând, glas înălţând şi grăind: Sfânt, Sfânt, Sfânt, 
Domnul Savaot” (Rugăciune şi cântare de la Liturghia 
Sfântului Vasile cel Mare). 


Îngerii şi arhanghelii, deşi spirite, nu sunt supranaturali. 
Dumnezeu singur e supranatural pentru că El singur este 
necreat. Ca şi noi, sfinţii îngeri sunt creaţi, sunt fiinţe 
naturale, ca o parte a lumii, ca şi noi. „Pentru că întru EI 
au fost făcute toate, cele din ceruri şi cele de pe pământ, 
cele văzute şi cele nevăzute” (Coloseni 1, 16). Un înger 
are personalitate, individualitate şi o voinţă a sa, 
aşa cum avem noi; dar, pe de altă parte, nu ne seamănă. 
Când se manifestă în faţa noastră, un înger ia înfăţişare 
omenească, dar, fizic, nu e niciodată asemenea unei fiinţe 
umane, ci numai imaginea mentală a ei. Dacă ştim atât de 
puţin despre ei, este pentru că de regulă nu-i vedem cu 
ochii noştri de fiinţă muritoare, iar percepţia noastră 
spirituală este fie neclară, fie nedezvoltată. 


Sfinţii îngeri, de la începutul creaţiei lor, sunt fiinţe 
complete, dar fără formă materială. Sunt de o 
superioritate absolut neînţeleasă nouă, dar fac parte din 
viaţa noastră: prin bunătatea nemărginită a lui 
Dumnezeu, sunt destinaţi, în marile momente ale istoriei, 
să fie mesagerii Celui Preaînalt către cei de jos. Ei sunt şi 
cei care ne conduc paşii, ne păzesc, ne apără, ne 
povăţuiesc, ne protejează şi ne alină de la naştere până la 
mormânt. Îngerii sunt în întregime spirite pure: nu sunt 
delimitate nici în timp şi nici în spaţiu, nici nu cunosc 
tinereţea sau bătrâneţea, ci numai viaţa veşnică în 
deplinătatea ei. Limpezi cum e cristalul şi fără greşeală, 
necunoscând nici durere, nici lipsă, netulburaţi de 
îndoială sau teamă, nici bărbat, nici femeie, ei sunt 
frumuseţe, iubire, viaţă şi lucrare, sudate într-o negrăită 
perfecţiune individuală. „Cel ce faci pe îngerii Tăi duhuri 
şi pe slugile Tale pară de foc” (Psalmi 103, 5). Într-un 
anume sens, dacă poate fi exprimat astfel, ei sunt sinele 
individualizat al propriilor atribute ale lui Dumnezeu. 








Sfinţii îngeri stau în prezenţa lui Dumnezeu, privind faţa 
Domnului. Fiinţa lor este susţinută de bunătatea lui 
Dumnezeu şi ei participă la puterea, înţelepciunea şi 
dragostea Lui. Sunt înălțaţi prin laudele şi mulţumirile 
lor continue. "Toate cetele cereşti au luat parte de la 
început la împlinirea voinţei lui Dumnezeu: 


Serafimii (Isaia 6, 2), Heruvimii (lezechiel 10, 1), Scaunele 
(Coloseni 1, 16), Domniile (Coloseni 1, 16), Stăpâniile (1 
Petru 3, 22; Efeseni 3, 10), Puterile (1 Petru 3, 22), 
Începătoriile (Coloseni 1, 16; Efeseni 3, 10), Arhanghelii (1 
Tesaloniceni 4, 16) şi îngerii. Cele 9 cete au fost şi sunt 
întotdeauna la dispoziţia lui Dumnezeu, gata oricând să-l 
îndeplinească cu precizie planurile: „Lăudaţi-L pe EI toţi 
îngerii Lui, lăudaţi-L pe EI toate puterile Lui... Să laude 
numele Domnului, că EI a zis şi s-au făcut, El a poruncit şi 
s-au zidit” (Psalmi 148, 2, 5). 





De la început, aceste cete îngereşti au fost concepute ca 
împărţite în trei ierarhii. Sfântul Dionisie Areopagitul le 
numeşte „coruri”. Acesta este termenul cel mai potrivit, 
pentru că întreaga lor activitate este ca un veşnic 
cânt de laudă şi de mulţumire Celui Preaînalt. 
Întâi vin Serafimii, Heruvimii şi Scaunele. Aceştia sunt 
sfetnici şi nu au de-a face direct cu oamenii, ci sunt 
cufundaţi într-o nesfârşită iubire şi adorare a lui 
Dumnezeu. Nici o altă creatură nu este capabilă de o 
dragoste atât de intensă față de Dumnezeu. Apoi vin 
Domniile, Stăpâniile şi Puterile. Ele sunt înţelese ca fiind 
conducătorii spaţiului şi stelelor. Planeta noastră, în 
consecinţă, ca parte a galaxiei, este sub domnia lor. În alt 
fel, noi nu avem contact direct cu al doilea cor. În al treilea 
rând vin Începătoriile, Arhanghelii şi Îngerii. Aceştia au în 
sarcina lor specială pământul nostru. Ei sunt executanţii 
voinţei lui Dumnezeu. 


Sfinţii îngeri ai lui Dumnezeu ne păzesc, ne păstoresc, ne 
conduc, ne susţin când cădem, îmbărbătându-ne pe 


drumul nostru. Îngerul nostru personal şi, de asemenea, 
păzitorii diferitelor naţiuni, îşi amestecă rugăciunile 
lor cu ale noastre, purtându-le la Dumnezeu în înalt, 
până când vom sta toţi înaintea tronului lui Dumnezeu şi 
„vom cunoaşte pe deplin precum şi noi suntem cunoscuţi” 
(1 Corinteni 13, 12). Este potrivit, drept şi cuvenit nouă să- 
Ți aducem mulţumiri în toată vremea şi în tot locul, o, 
Doamne, Părinte Sfinte, Atotputernice, Dumnezeule Cel 
Veşnic. Care, prin mulţimea sfinţilor, ne-ai împresurat cu 
un nor aşa de mare de martori încât noi, bucurându-ne de 
tovărăşia lor, putem merge cu răbdare pe calea care ne stă 
înainte şi, împreună cu ei, putem primi cununa slavei ce 
nu se veştejeşte. De aceea, cu îngerii şi arhanghelii şi cu 
toată oastea cerurilor, lăudăm şi Marim Numele Tău 
preaslăvit, totdeauna cinstindu-Te şi zicând: 

„Sfânt, Sfânt, Sfânt, Domnul Savaot, Plin este cerul şi 
pământul de slava Ta. Slavă [ie Preaînalte, Doamne. 
Amin”. 


Au 
"sa. 

* « „Bucură-te, Sfinte Mina cel de toţi iubit!“ Iată o primă 
dovadă a iubirii mele pentru Sfântul Mina. Cine sunt acei 
„toţi“ la care mă gândesc, în primul rând, când citesc 
această heretismă din Acatistul Sfântului? Sunt Părintele 
meu Duhovnic şi fraţii mei, toţi cei care slujesc şi fac parte 
din Biserica al cărei ocrotitor este Sfântul Mina. Atunci eu 
cum aş putea să nu-l iubesc?! Câte daruri minunate şi câte 
sfinte bucurii am primit în această biserică! Pentru multe 
din ele sunt datoare Marelui Mucenic Mina. 


„Iar eu am cinstit foarte pe prietenii Tăi, Dumnezeule, şi 
foarte s-a întărit stăpânirea lor“. (Ps. 138, 17). Cine sunt 
prietenii lui Dumnezeu? Oare nu cumva sunt Sfinţii? Din 
rândul lor oare nu face parte şi Sfântul Mina? Dacă Regele 
David îi cinsteşte, eu cum să nu-l cinstesc şi să nu-l iubesc 
pe Sfântul Mina? 


S-a întâmplat vreodată să-l chem pe Sfântul Mina în 
ajutor şi el să nu mă audă degrabă? Niciodată. Din câte 
situaţii dificile, ce păreau fără ieşire, m-a izbăvit Sfântul! 
Pot să nu-l iubesc?! Nu pot, deşi ştiu bine că iubirea şi 
cinstirea pe care i le dau nu sunt pe măsura iubirii şi 
darurilor lui. 


Sfinte Mare Mucenice Mina, primeşte, te rog, aceste slabe 
cuvinte ale mele ca un semn al iubirii şi ca mulţumire 
pentru toate ale tale daruri şi roagă-te, aşa cum bine ştii 
tu, pentru toţi care se adună cu credinţă şi care te laudă în 
Biserica ta! » 

Monahia Teofana 


+ „Il iubesc pentru că întotdeauna vine îndată ce îl chem.” 


« „Cred că fiecare om care a primit răspuns din partea 
Sfântului Mina, ar spune că il iubeşte pentru că vine 
degrabă în ajutor, când e chemat. Până aici mă încadrez şi 
eu... Doar că în viaţa mea Sf Mina a devenit o prezenţă vie, 
constantă, care e alături de mine nu doar când pierd ceva 
material. E alături şi când îmi pierd nădejdea şi îmi fac 
prea multe griji, când plâng entru că nu găsesc răspunsuri 
la dureri care mă macină... El mă ajută să mă regăsesc pe 
mine€.... şi asta cred că se datorează faptului că nu îl chem 
doar când am nevoie de ajutor, ci îi arăt mereu 
recunoştinţa şi dragostea mea... zi de zi...” 


+ „Îl iubesc pe Sf. Mina pentru că el m-a iubit întâi şi mi-a 
fost alături chiar şi atunci când nu îi cunoşteam viaţa şi 
pătimirea! E grabnic ajutător. Nu vă sfiiţi să-l chemaţi în 
clipele de încercare!” 


* 
zs6 

SFINŢII SĂPTĂMÂNII 


Săptămâna care urmează este atât de bogată în sfinţi, 
încât fiecare ar merita un număr special al foii noastre. 
Însă, pentru că aceasta nu se poate decât în inima 
noastră, ne-am gândit să dăm aici un cuvânt despre 
nişte sfinți mai puţin cunoscuţi de noi: SFINŢII INGERI. 
Este preluat dintr-o carte minunată (care însă nu s-a mai 
retipărit), scrisă de Monahia Alexandra -— fosta 
principesă Ileana a României (una dintre fiicele Regelui 
Ferdinand). Despre Maica Alexandra poate vom avea 


prilejul să scriem în viitor. Până atunci, iată cuvintele 
sale: 


DESPRE SFINŢII ÎNGERI 


MAICA ALEXANDRA 
(Principesa Ileana a României) 


Într-o zi, dis-de-dimineaţă, când aveam şapte ani, am 
văzut îngeri. Sunt tot atât de sigură azi cum am fost şi 
atunci. Nu am visat, nici „n-am avut vedenii”. Ştiu precis 
că ei erau acolo, cu mare claritate. N-am fost nici mirată, 
nici înspăimântată. N-am fost nici măcar înfiorată, ci 
teribil de bucuroasă. Am vrut să le vorbesc şi să-i ating. 
Camera noastră, a copiilor, era luminată de zorii zilei şi 
am văzut un grup de îngeri stând în jurul patului fratelui 
meu mai mic. Eram atentă, altfel n-aş fi putut auzi vocile 
lor... Nu eram decât un copil când mi-am văzut îngerul 
păzitor. Pe măsură ce timpul a trecut, sporadic mi l-am 
amintit şi i-am recunoscut prezența, dar cel mai des l-am 
ignorat. Într-o zi, privind la o colecţie de icoane vechi, am 
văzut un triptic, reprezentând îngerul păzitor; în panoul 
din myloc el apăra somnul plin de vise rele al celui pe 
care-l păzea. Mai târziu, când eram bântuită a nu ştiu 
câta oară de unul dintre cele mai înfricoşătoare 
coşmaruri, când să mă trezesc mi-a venit în minte icoana 
şi, cu o limpezime extraordinară, mi-am reamintit că, 
fiind copil, îmi văzusem îngerul păzitor. Întărită, m-am 
întors imediat la îngerul meu păzitor, aşa cum nu mai 
făcusem din copilărie; şi am ştiut că stă lângă mine, 
protejându-mă. Liniştită şi împăcată, am recăzut într-un 
somn profund, odihnitor. 





Sfinţii îngeri există, aşa cum se arată în Simbolul Credinței 
(Crezul): „Creatorul (Făcătorul) cerului și al pământului, 
al tuturor celor văzute şi nevăzute”. Sfintele Scripturi sunt 
pline de ei: sunt menţionaţi de peste 230 de ori. Liturghia 
şi rugăciunile noastre îi includ în cele mai solemne 
momente. Avem rugăciuni speciale, canoane şi acatiste 
adresate îngerilor lui Dumnezeu. Totuşi, în general, 
credincioşii ştiu prea puţin despre ei, le ignoră sau, ceea 
ce este mai trist, nu cred în realitatea lor încât, procedând 
astfel, se lipsesc de mângâierea şi de bucuria de a simţi 
vitală prezenţa lor şi astfel nu reuşesc să participe la 
Liturghia îngerească, ce laudă veşnic pe Domnul 
Dumnezeu:  „loată făptura cea  cuvântătoare şi 
înțelegătoare întărită fiind, Ţie slujeşte şi Ţie pururea Îţi 
înalţă cântare de slăvire, pentru că toate împreună slujesc 
Ţie. Pentru că pe Tine Te laudă îngerii, Arhanghelii, 

Dacă Domnul va vedea astfel de picturi în mintea 


noastră, va veni împreună cu Tatăl şi-Și va face locuinţă 
în noi împreună cu Duhul Sfânt. Mintea noastră va fi 
atunci casă împărătească şi nici un gând nelalocul lui nu 
va putea să intre în ea, de vreme ce amintirea mucenicilor 
se află în noi pururea ca o pictură înflorită, slobozind 
multă strălucire, iar Dumnezeu, Împăratul tuturor 
trăieşte pururea în noi. Astfel primind pe Hristos încă de 
pe pământ, vom putea, după plecarea de aici, să fim 
primiţi în corturile cele veşnice, pe care să dea Dumnezeu 
ca noi toţi să le dobândim, prin harul şi iubirea de oameni 
a Domnului nostru Iisus Hristos, prin care şi cu care slavă 
se cuvine Tatălui împreună cu Sfântul şi de viaţă făcătorul 
Duh, în vecii vecilor. Amin. 


tu 
* a 0 

MINUNI MAI VECHI ȘI MAI 
NOI ALE SFANTULUI MARE 
MUCENIC MINA 


Unul dintre cele mai importante locuri de pelerinaj din 
Evul Mediu timpuriu se afla la sud-vest de Alexandria, 
fiind compus dintr-un complex de clădiri şi Biserica ce 
adăpostea moaştele Sf. Mina, care au fost scoase la lumină 
de arheologi în 1905. Sf. ler.Sofronie al Ierusalimului (sec. 
VII) descrie acest loc ca fiind „mândria a toată Libia”. 
Acum el se numeşte Abu Mena. Aici s-au petrecut cele 
cinci minuni pe care le cunoaştem din acatistul sfântului 
și care au fost consemnate de patriarhul Timotei al 
Alexandriei (1384): omul ucis şi apoi înviat şi cu trupul 
refăcut din bucăţi, vasul de argint al lui Eutropie, femeia 
scăpată de la necinstire, ologul şi muta vindecaţi, evreul 
păgubit care şi-a primit punga de galbeni înapoi. 


* În iunie 1942, în timpul campaniei din Africa de Nord, 
care urma să fie decisivă pentru soarta celui de-al doilea 
război mondial, trupele germane, sub comanda 
generalului Rommel, erau în drum spre Alexandria și au 
poposit lângă un loc numit în arabă El Alamein (locul lui 
Mina). Acesta se află în apropierea localităţii Abu Mena. 
Aici s-au confruntat forţele aliate mult împuţinate 
numeric, cu armata germană, superioară din toate 
punctele de vedere, astfel că rezultatul bătăliei de la El 
Alamein părea clar. 


Însă în timpul primei nopţi de luptă, la miezul nopţii, Sf. 
Mina a ieşit dintre ruinele bisericii sale şi a apărut în plină 
tabără germană, conducând o caravană de cămile, astfel 
cum apare pe una din frescele bisericii. Această apariţie 
neașteptată şi înspăimântătoare deopotrivă a avut darul 
de a scădea atât de mult moralul armatei germane, încât 
aliaţii au câştigat bătălia în chip strălucit. Această minune 
este zugrăvită pe pereţii uneia dintre mănăstirile din Sf. 
Munte, întrucât la campanie au participat şi soldaţi greci. 





W. Churchill spunea despre această bătălie: „Înainte de El 
Alamein nu câştigasem nicio luptă. După El Alamein nu 
am mai suferit nicio înfrângere.” 


Gazeta egipteană a relatat această minune în numărul 
său din 10 noiembrie 1942. Pe 11 noiembrie 1942, 
patriarhul Alexandriei, Hristofor II, a slujit la prăznuirea 
Sf. Mina şi a adus slavă lui Dumnezeu pentru această 
minune. De asemenea, recunoscând minunea, aliaţii au 
oferit acel loc Patriarhiei Alexandriei, ca mulţumire 
pentru victorie, iar din 1959 Biserica Sf. Mina a fost 
restituită de copţi Bisericii Ortodoxe şi cinstirea Sf. Mina 
a reînceput ca odinioară. 


* În 1826 tucii continuau prigonirea creştinilor greci, deşi 
țara câştigase independenţa de 5 ani. De Paști în acel an, 
la biserica din Heraklion, Creta, cu hramul Sf. Mina, 
turcii au pregătit un mare masacru. Însă planurile le-au 
fost schimbate de un bărbat cărunt, care a început să 
alerge în jurul bisericii cu sabia ridicată, astfel că turcii au 
crezut că masacrul fusese anulat de către comandantul 
lor. Această minune i-a speriat pe otomani şi mulţi dintre 
ei au început să-l cinstească pe Sf. Mina, care şi-a apărat 
biserica şi credincioşii ei. Minunea este sărbătorită în 
Creta până în ziua de astăzi în Marţea din Săptămâna 
Luminată. 


«+ O altă minune l-a avut ca protagonist pe Hagi 
Gheorghe (1809-1886), unul dintre marii părinţi 
athoniţi ai veacului al XIX-lea. Chilia sa era închinată 
Sfinţilor Dimitrie şi Mina. Într-o zi, pe când îşi făcea 
rucodelia, a înghiţit din greşeală un ac de cusut. Atunci 
bătrânul a strigat grabnic la Sf. Mina, iar sfântul a venit şi 
i-a scos acul din gât. 





VIAŢA CA SIR DE MINUNI 
ALE SFÂNTULUI MINA 


Se petrec între noi şi cu noi. Multe au consemnate deja 
într-o primă carte despre minunile Sf. Mina petrecute cu 
cei de la Bisericuţă sau apropiaţi lor. lată una dintre ele: 


Sfântul Mare Mucenic Mina, cel preaminunat, a fost şi 
este ca un al doilea înger păzitor pentru viaţa mea. L-am 
cunoscut la începutul adolescenţei. Mama voia să facă din 
mine un om deosebit, cult, care să-şi poată asigura o viaţă 
confortabilă. Din acest motiv, din fragedă pruncie auzeam 
mereu îndemnul: „Trebuie să înveţi ca să fii prima!”. Mă 

îndemna astfel ca să fie sigură că voi avea un viitor 


strălucit. Eu învăţam, dar acest scop ultim, „ca sa fii 
prima”, nu-mi odihnea sufletul. Însă Dumnezeu, care ne 
poartă mereu de grijă, a pus o lumină de gând în inima 
mea: la judecata mea de după moarte, cu ce mă vor 
ajuta premiile obţinute? Şi atunci am dorit mult să-i 
cunosc pe sfinţi, mai ales pe cei adormiţi în vremea 
copilăriei sau adolescenţei, care pentru mine deveniseră 
adevărații campioni. 


Într-o zi, în piaţă, a venit un părinte călugăr cu obiecte 
bisericeşti. Am răsfoit un Ceaslov şi am rugat-o fierbinte 
pe mama să mi-l cumpere. Aşa am început să citesc 
acatiste ale sfinţilor, la început ale celor foarte tineri, apoi, 
în timp, le-am parcurs pe toate. Îmi plăceau mult pentru 
că mă rugam şi totodată învăţam despre viaţa lor. Când 
am citit acatistul Sfântului Mina am înţeles că ajută celor 
păgubiţi. În scurtă vreme am cunoscut şi grabnicul lui 
ajutor. Eram prin clasa a VIII-a şi mi-am pierdut buletinul 
de identitate. Mi-am adus aminte de Sfântul Mina, pe care 
acatistul îl numeşte „aflătorul lucrurilor pierdute”. M-am 
rugat şi am găsit buletinul în primul loc în care am căutat. 
Acesta este un ajutor semnificativ de care îmi aduc 
aminte. Au fost şi multe alte mici bucurii pe care mi le-a 
făcut Sfântul, de atunci şi până azi. Pricina pentru care mi 
s-a umplut sufletul de dragoste şi bucurie când i-am cerut 
vreun ajutor, mare sau mic, a fost promptitudinea cu care 
de fiecare dată a răspuns. Și am rămas plăcut surprinsă 
când am citit de curând acatistul Sfântului Nichifor cel 
lepros, care este numit la fel de grabnic ajutător ca şi 
Sfântul Mina. Mi-aduc aminte ca am avut o perioadă mai 
grea, mă simţeam copleşită şi pierdeam diferite lucruri 
pentru că voiam să le iau de la vederea şi îndemâna 
copiilor, dar uitam unde le ascundeam. Și ceream mereu 
ajutorul Sfântului Mina încât mi-a spus soţul într-o zi: „Ce 
te-ai face tu fără Sfântul Mina?” 


După absolvirea liceului am dorit să urmez o facultate cu 
profil de pictură bisericească. La acea vreme astfel de 
facultăţi existau doar în Cluj-Napoca, Iaşi şi Bucureşti. M- 
a împiedicat însă o mare împotrivire mai ales din partea 
mamei care se temea că voi muri pe schele şi care nu dorea 
sub nici un chip să mă îndepărtez prea mult de casă. Așa 
am ajuns la Arad. În primele două săptămâni după 
începerea cursurilor universitare nu voiam să văd pe 
nimeni şi aveam în suflet un ocean de tristeţe. Vinerea, 
când a venit tata să mă vadă, m-a luat de mână și mi-a 
arătat în curtea facultății o bisericuță de lemn. Văzându- 
i frumuseţea şi, mai ales faptul că avea ocrotitor pe 
Sfântul Mina, m-am liniştit deplin de alegerea făcută 
pentru facultate şi m-am bucurat că mi-am ascultat 
părinţii. 





Căsătoria mea s-a împlinit tot prin darul Sfântului Mina. 
Mă tot frământam dacă băiatul care începuse să-mi 
cucerească inima este cel cu care Dumnezeu vrea să 
întemeiez o familie. Într-o seară, pe când citeam Acatistul 
Sfântului Mina, când am ajuns la heretismul „Bucură-te, 
dar ceresc”, mi-a apărut în minte omul care începuse să- 
mi fie tot mai drag şi am simţit în suflet o puternică 
încredințare că el este mirele pe care mi-l dăruieşte 
Dumnezeu. 


După ce ne-am căsătorit, ne doream un copil. Trecuse un 
an şi am început a ne întreba de ce întârzie să vină. Insă 
într-o seară, plecând de la vecernie, m-am închinat la 
icoana Sfântului Mina, iar când m-am ridicat am lovit cu 
capul candela lui şi m-am umplut de ulei. Eu sunt mai 
neîndemânatică și din pricina aceasta m-am necăjit. 
Duhovnicul m-a văzut și mi-a spus: „Nu te necăji! Sfântul 
Mina a vrut să te miruiască. În curând vei zămisli un băiat. 
Poate îţi vei aduce aminte de Sfântul Mina când îi vei pune 
nume copilaşului”. Cuvântul s-a împlinit în scurtă vreme, 
spre marea noastră bucurie. 


Pentru că cel dintâi copilaş s-a născut prin operaţie 
cezariană şi recuperarea a fost destul de grea, am dorit 
apoi să nasc natural. Desigur că această opţiune avea nişte 
riscuri dar ziceam în inima mea: „Sfinte Mina, care ai 
înviat pe omul acela tăiat în bucăţi, păzeşte şi pântecele 
meu întreg!” 


Un foarte mare ajutor de la Sfântul Mina am primit când 
am născut al patrulea copil, o fetiță. Naşterea a decurs fără 
evenimente deosebite, însă, după patru ore, am început să 
sângerez abundent. Fram în mare pericol de a pierde 
uterul. Mai exista și posibilitatea, foarte sumbră, ca şi 
după scoaterea uterului să nu se oprească hemoragia. 
Medicii erau speriaţi și se temeau că voi muri. Mi s-au 
făcut două chiuretaje şi, cu mila lui Dumnezeu, 
sângerarea s-a oprit. Dar în timp ce mi se făceau am simţit 
ca aievea pe vrăjmașul care îmi spunea: „Nu vezi că ţi-e 
greu cu atâţia copii? Foarte bine că îţi scoate uterul. Nu 
vei mai avea niciodată copii şi vei putea să-i creşti pe 
aceştia patru mai uşor”. Eu tot repetam în inima mea: 
„Doamne miluieşte”, dar nu reuşeam să găsesc un gând 
bun care să stea împotriva acestor ademeniri. Din 
discuţiile medicilor am înţeles că pentru histerectomie era 
nevoie să mi se redeschidă operaţia cezariană. Gândul că 
voi fi din nou operată după ce trecusem prin durerile 
naşterii şi că nu voi mai putea avea niciodată copii m-a 
îngrozit. Atunci, cu tot sufletul, am chemat pe Sfântul 
Mina: „Numai tu mă poţi scăpa. Scoate-mă repede de 
aici!” Hemoragia s-a oprit îndată şi eu m-am liniştit. Am 
fost şi în continuare sub paza lui Dumnezeu pentru 
rugăciunile Sfântului, deoarece aveam nevoie de 
transfuzie de sânge şi la acel moment în spital nu era 
sânge din grupa mea. Dar în decurs de două ore am 
primit. 


La naşterea celui de-al cincilea copil am fost mereu cu 
inima la Sfântul Mina. Chiar dacă cicatricea de la operaţia 
cezariană din trecut s-a întins foarte mult, copilaşul de 
4,600 kg s-a născut natural şi uşor, iar eu am rămas 
sănătoasă. 


Mulţumim lui Dumnezeu pentru acest Sfânt minunat! 


Preoteasa Ioana Curechian 





DE CE ÎL IUBIM PE SFÂNTUL 
MARE MUCENIC MINA? 


Este o întrebare la 
care au răspuns 
părinții noştri şi 
câțiva frați, dar care 
o lansăm tuturor, ca 
O provocare, ca 0 


căutare şI 
mărturisire a 
urmelor lucrări 


Sfântului Mina în 
viața noastră, ca o 
dorință de a-i 
mulțumi astfel, dar 
şi ca o încercare 
pentru cei care încă 
păstrează o anumită 
rezervă față de 
sfânt, de a-l 
cunoaşte mai bine. 


+ „La această întrebare — de ce credincioşii ortodocşi îl 
iubesc în general pe Sf. Mina şi au evlavie la el? — putem 
răspunde dacă, în primul rând, vom răspunde la 
întrebarea: de ce credincioşii îi iubesc pe sfinţi şi au 
evlavie la ei? 


Pentru că sfinţii sunt casnicii lui Dumnezeu și foarte 
apropiaţi Lui, sunt cei care L-au purtat şi Îl poartă pe 
Dumnezeu în inima şi în duhul lor, deci sunt nişte 
hristofori, adică purtători de Hristos. Ca atare, Dumnezeu 
grăiește şi lucrează prin sfinţi în chipul acesta 
personalizat. Sfinţii sunt prietenii lui Dumnezeu și 
fraţii noştri mai mari, sunt cei care ne arată calea. Ei 
sunt norul de martori şi de mărturii, care ne arată calea 
spre cer, cărarea bătătorită de ei. Ne arată ce fel de viaţă 
trebuie să trăim, care este credinţa curată şi adevărată. Fi 
ne ajută în drumul acesta prin mijlocirile lor înaintea lui 
Dumnezeu. Sfinţii susţin viaţa noastră în toate 
chipurile, duhovnicească și materială. Deci ei nu au o 
atitudine distantă, spiritualist-rece, platonică, ci una 
caldă, directă, vie, până la cele mai mici amănunte. 





De aceea, noi, cei de aici, în chip deosebit, dar și 
credincioşii în general, îl iubim pe Sf. Mare Mucenic Mina. 
Prin darurile pe care le-a agonisit în Dumnezeu, el se arată 
un mare ajutător al găsirii şi îndreptării tuturor 
pierderilor şi nedreptăţilor, a găsirii lucrurilor pierdute 
până la un ac. Această gryă, atenţie şi dragoste, această 
delicateţe a sfântului, care răspunde cu atâta grabă la 
rugăciunea credincioşilor, arată dragostea lui şi lucrarea 
lui deosebită -— ca iubitor de dreptate: „Fericiţi cei 


prigoniţi pentru dreptate, că a lor este Împărăţia 
cerurilor.” 


Mântuitorul încă zice: „Fericiţi cei ce flămânzesc şi 
însetează de dreptate, că aceia se vor sătura”. Sf. Mare 
Mucenic Mina a fost flămând de dreptatea lui 
Dumnezeu şi de adevărul Lui şi s-a săturat, iar din 
preaplinul şi prin mijlocirile lui înaintea lui Dumnezeu, 
ajută mult. Un nor de credincioși din toată lumea îi cer 
ajutorul, iar el îi ajută chiar şi pe cei care nu-i cer ajutorul 
şi poate nici nu îl cunosc. 


În vremurile noastre oamenii îşi pierd identitatea şi 
credința, nu ştiu să-şi păstreze relaţiile, pierzând în 
primul rând cea mai vitală dintre ele — cea cu Dumnezeu 
și cu aproapele, cu părinţii cu copiii. Drumul dintre 
oameni şi mai ales drumul către Împărăţia cerurilor s-a 
umplut de buruieni. Tocmai de aceea, Dumnezeu 
lucrează în chip deosebit în zilele noastre prin Sf. 
Mare Mucenic Mina, defrişând aceste vechi, 
necesare şi vitale cărări dintre noi şi Dumnezeu și 
redescoperindu-le. Sfântul ni le pune la îndemână, plin 
de dragoste și de delicateţe, de dorinţă de dreptate şi îi 
ajută pe toţi să descopere Adevărul.” 

Părintele Ștefan 


* „Îl iubesc din toată inima pe Sf. Mina pentru că i-am 
văzut puterea şi lucrarea minunată. Am simţit atât de 
profund harul Sfântului atunci când am fost în Egipt, la 
mănăstirea care-i este închinată, unde se află cea mai 
mare parte din Sfintele lui Moaşte. Am fost chemat la 
hirotonia întru diacon de către părintele nostru 
arhiepiscop, fără ca să cer măcar odată lucrul acesta, în 
ajunul prăznuirii Sfântului Mare Mucenic Mina şi am fost 
hirotonit diacon în ziua prăznuirii Sfântului, la hramul 
bisericuţei noastre. De aceea socotesc chemarea mea la 
slujirea Sfântului Altar un dar minunat al 
Sfântului Mina. Slujesc în biserica noastră, închinată 
Sfântului Mina şi Sfântului Cuvios Maxim Mărturisittorul 
și mă încarc de bucurie și putere de câte ori cădesc 
icoanele acestor sfinți minunaţi sau mă închin în faţa lor. 
Ori de câte ori am pierdut un lucru, cât de mărunt, a fost 
de ajuns ca să chem o singură dată numele Sfântului Mina 
în ajutor şi să mă însemnez de câteva ori cu Sfânta Cruce 
şi Sfântul s-a arătat grabnic ajutător: întotdeuna mi-am 
recuperat toate pierderile. Lucrul acesta îl aflu mereu şi 
de la cei ce vin la biserica noastră pentru a-i cere Sfântului 
ajutorul. Şi acest ajutor nu întârzie grabnic să se arate. De 
aceea îl iubim nespus pe Sfântul Mina, dimpreună cu 
ceilalţi părinţi slujitori de la biserica noastră şi-l socotim 
grabnic ajutător, în cele materiale, dar mai cu seamă în 
cele duhovniceşti. Sfinte Mina, roagă-te lui Hristos 
Dumnezeu pentru noi păcătoşii!” 





Părintele Lucian 





